NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na vydanie rozhodnutia o privatizácii časti zdravotníckeho zariadenia Nemocnica s poliklinikou Sobrance – časť Obvodné zdravotné stredisko Veľké Revištia

Číslo materiálu:		
Predkladateľ:	ministerka pre správu a privatizáciu národného majetku	
Vláda
A.	schvaľuje
A.1.	návrh na vydanie rozhodnutia o privatizácii časti zdravotníckeho zariadenia Nemocnica s poliklinikou Sobrance – časť Obvodné zdravotné stredisko Veľké Revištia; 
B.	vydáva
B.1.	podľa § 10 ods. 1 a 13 a § 10a ods. 2  zákona č. 92/1991 Zb. o podmienkach prevodu majetku štátu na iné osoby v znení neskorších predpisov rozhodnutie o privatizácii časti zdravotníckeho zariadenia Nemocnica s poliklinikou Sobrance – časť Obvodné zdravotné stredisko Veľké Revištia; 
C.	splnomocňuje
ministerku pre správu a privatizáciu národného majetku
C.1.	vyhotoviť, podpísať a doručiť rozhodnutie o privatizácii časti zdravotníckeho zariadenia Nemocnica s poliklinikou Sobrance – časť Obvodné zdravotné stredisko Veľké Revištia a písomné vyrozumenie podľa § 10 ods. 12 zákona č. 92/1991 Zb. o podmienkach prevodu majetku štátu na iné osoby v znení neskorších predpisov;
do 2 týždňov po schválení vládou SR

D.	ukladá
ministrovi zdravotníctva
D.1.	vydať  na žiadosť Fondu národného majetku SR rozhodnutie podľa § 11 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov o vyňatí časti majetku zdravotníckeho zariadenia
ministerke pre správu a privatizáciu národného majetku 
D.2.	zabezpečiť v zmluve o predaji časti zdravotníckeho zariadenia osobitné dojednanie v súlade s ustanovením § 610 a nasl. Občianskeho zákonníka na zachovanie činností spojených s poskytovaním zdravotnej starostlivosti

Vykonajú:   
minister zdravotníctva
ministerka pre správu a privatizáciu národného majetku

Na vedomie:

                       prezident prezídia Fondu národného majetku Slovenskej republiky